Data og beskyttelsesverdi.
Noen personopplysninger har større behov for beskyttelse enn andre personopplysninger.
Personopplysninger med stort behov for beskyttelse, kalles i loven for særlige kategorier av personopplysninger.
Eksempler på personopplysninger som krever stor grad av beskyttelse -
er helseopplysninger og opplysninger om straffedommer.
Men det er også andre opplysninger eller hendelser som kan ha et stort behov for beskyttelse.
Dersom du for eksempel filmer en stygg krangel mellom to personer, -
vil dette kunne være en hendelse der det kan være pinlig eller skadelig for de involverte
om uvedkommende skulle få innsyn i opptaket.
Slike opplysninger eller hendelser har derfor også et stort behov for beskyttelse.
Personopplysninger av særlig kategori
eller andre ekstra beskyttelsesverdige opplysninger, kalles ofte for «røde data».
For å sikre at GDPR følges ved håndtering av personopplysninger, -
- har Universitetet i Oslo etablert rutiner for sikker lagring av informasjon.
For eksempel har Universitetet i Oslo bestemt at opplysninger som krever ekstra beskyttelse, -
- «røde data», ikke kan lagres i skyløsning.
VIVA-appen sender videoene til skyløsning, -
- og det er derfor viktig å slette personopplysninger som krever høy grad av beskyttelse -
- før videoen sendes til lagring.
I denne modulen skal vi gå gjennom hva som er skillet mellom vanlige personopplysninger -
- og personopplysninger som krever høy grad av beskyttelse.
Det er svært viktig at du lærer deg å gjenkjenne særlige kategorier av personopplysninger når disse forekommer.
Du har ansvar for å passe på at slike opplysninger ikke sendes til lagring i skyløsning, -
- men redigeres bort mens opptaket fremdeles ligger lagret i appen.
Produsert av:
Institutt for lærerutdanning og skoleforskning, ved ProTed og LINK - Senter for Læring og utdanning